लईकी रात के घर से बहरी मत रहस, बलात्कार ना होई: संजय सिंह, जदयू नेता
पटना - बिहार में जनता दल (युनाइटेड) के विधान पार्षद संजय सिंह के मानल जाय त लईकी के रात के घर से बहरी ना निकले के चाही।
संजय सिंह के मुताबीक, अगर लईकी रात में घर से बहरी ना निकली त बलात्कार भी ना होई।
गुरुवार के रात पटना के करबिगहिया में ऑटो के इंतजार करत एगो लईकी के एगो लईका लिफ्ट के बहाना से अपना कार में बईठा लेलस अवुरी कुछ दूर जाके ओकरा संगे बलात्कार करे के कोशिश कईलस।
जब लईकी हल्ला करे शुरू कईलस त उ लईका डेरागईल अवुरी ओ लईकी के कार में से ढकेल के नीचे गिरा देलस।
राजधानी पटना में लईकी के संगे भईल दुष्कर्म के कोशिश प प्रतिक्रिया देत संजय सिंह कहले कि, ‘‘आखिर लईकी रात में घर से बहरी काहें निकलत बाड़ी’सन? रात में लईकी लिफ्ट काहें मांगत बाडी’सन?
बलात्कार के मामला राज्य सरकार के नाकामी से इंकार करत संजय सिंह कहले कि घटना होखता त तुरंत कार्रवाई भी कईल जाता।
लालू-नीतीश के दोस्ती के बाद से लगातार कहल जाता कि, बिहार में ‘जंगल राज’ आवे वाला बाटे। एकरा प संजय सिंह कहले कि, बिहार में जंगलराज कबो ना आई। संगही दावा कईले कि बिहार में पहीले के मुक़ाबले अपराध के घटना बहुते कम हो गईल बा।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva